Title: Kommentaar
Author: Administrator
Last saved by: Asta Urb
Company: Justiitsministeerium

K O R R A L D U S
Haapsalu,	14. juuli 2005 nr 491

Üleujutuse läbi majapidamises
tekkinud kahjude hüvitamine

Haapsalu Linnavalitsuse poole pöördus avaldusega Ljudmilla Strašnjuk (elukoht Uus-Sadama 3-2, Haapsalu linn), kes 8. ja 9. jaanuari 2005 tormi ja üleujutuse tõttu on sattunud toimetulekuraskustesse ning kelle eluase sai kannatada ulatuses, mis ei võimalda perekonnal seal turvaliselt elada. L. Strašnjuk palus eraldada täiendavaid rahalisi vahendeid tormikahju ja üleujutuse likvideerimiseks kuni 30 000 krooni.
Haapsalu Linnavalitsuse ehitusjärelvalve spetsialisti  M.Jetsi poolt hinnati eluaseme Uus-Sadama 3-2, kus elab perekond Strašnjuk, tormikahjustuste suuruseks 42 993 krooni. Linnavalitsuse poolt eraldati rahalisi vahendeid tormikahjustuste likvideerimiseks 35 000 krooni, millest L.Strašnjuki poolt esitatud kuludokumentide alusel on väljamakstud   34 546,15 krooni. Taastamist vajaksid veel köök, koridor ja WC. Sellest lähtuvalt teeb sotsiaal-ja tervishoiuosakonna juhataja E.Lemmsalu linnavalitsusele ettepaneku, eraldada perekond Strašnjukile tormikahju ja üleujutuse likvideerimiseks täiendavaid rahalisi vahendeid 8000 krooni.
 Juhindudes sotsiaalhoolekande seaduse § 8 p 2, § 23 p 1, 2 ja 3, § 28¹, kohaliku omavalitsuse korralduse seaduse § 6 lg 1, lg 3 p 1, § 30, § 31, Haapsalu põhimääruse § 35 lg 1 p 2, § 63, Lääne maavanema 14. 01. 2005 korraldusest nr 6 “Rahaliste vahendite kasutamise kord”, Haapsalu Linnavalitsuse 18.01.2005 korraldusest nr 35 “8. ja 9. jaanuari 2005 tormi läbi kannatanutele kriisiabi osutamise korra kehtestamine” ja haldusmenetluse seadusest Haapsalu Linnavalitsus

k o r r a l d a b :

1.	Eraldada Ljudmilla Strašnjukile (elukoht Uus-Sadama 3-2, Haapsalu linn) täiendavaid rahalisi vahendeid tormikahjustuse ja üleujutuse osaliseks kompenseerimiseks summas 8 000 (kaheksa tuhat)  krooni. 
2.	Linnavalitsuse raamatupidamisel (L. Tammsalu) välja maksta punktis 1 nimetatud summa Haapsalu Linnavalitsusele Vabariigi Valitsuse reservist eraldatud rahalistest vahenditest L.Strašnjuki poolt esitatud ehitusmaterjalide kuludokumentide alusel L.Strašnjuki arvelduskontole 1103301388 AS Hansapanka.
3.	Korraldus teha teatavaks sotsiaal- ja tervishoiuosakonnale (E. Lemmsalu), aselinnapeale (I. Danilov), raamatupidamisele (L. Tammsalu, E. Merendi) korralduse koopia väljastamisega allkirja vastu ja Ludmila Strašnjuk´ile (Uus-Sadama 3-2, 90502 Haapsalu) koopia saatmisega posti teel.

4.	Korraldus jõustub teatavakstegemise päevast.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Teet Kallasvee
Linnapea	Erko Kalev
	Linnasekretär